Hamsun tog en pause i forfatterskabet til fordel for en foredragsturné, hvor han nedsablede verdenslitteraturen lige fra [[Platon]] til [[Shakespeare]], [[Goethe]], [[Ibsen]] og [[Zola]] - og Amalie Skram, som ellers var hans forbillede nogle måneder forinden. Han opponerede mod digtningens nyttefunktion og mod virkeligheden som talsmand for en hæmningsløs [[subjektivitet]], hvor noget er sandt, bare det er godt og fængende udtrykt. Turneen indledtes i [[Bergen]] i februar [[1891]]. Han vakte forargelse. I ''[[Dagbladet (Norge)|Dagbladet]]'' skrev Aasta Hansteen, <ref>[https://snl.no/Aasta_Hansteen Aasta Hansteen – Store norske leksikon<!-- Bot genereret titel -->]</ref> at Hamsun var ved at tabe jordforbindelsen og gå i bane om solen af rent [[hovmod]]. Redaktør Ola Thommessen <ref>[https://snl.no/Ola_Thommessen Ola Thommessen – Store norske leksikon<!-- Bot genereret titel -->]</ref> i ''[[Verdens Gang]]'' skrev bidende, at Hamsun knuste [[Europa]]s største forfattere på samme vis, som han et par år tidligere havde knust [[USA|Amerikas forenede stater]] - "''dem, han heller ikke kender andet til, end at de kunne klare sig nogenlunde uden hr. Hamsun.''" I maj 1891 var Hamsun nået til [[Sarpsborg]], hvor han forelskede sig i en stuepige på hotellet. Pigen som person optog ham ikke, kun studiet af den interessante fornemmelse "at være forelsket". Han passede pigen op, fulgte efter hende overalt, så denne dyrkelse gik hende til hovedet, hun forsømte sit arbejde og blev afskediget. Selv fortsatte Hamsun sin turné, der samme efterår førte ham til [[Trondheim]], hvor han mødte forfatterinden Anna Munch,<ref>[https://nbl.snl.no/Anna_Munch Anna Munch – Norsk biografisk leksikon<!-- Bot genereret titel -->]</ref> som blev besat af ham og de næste seks år fulgte efter ham overalt, også til udlandet. I [[1898]] udkom hendes bog om bekendtskabet, ''To mennesker''. Til sidst måtte Hamsun bede om politibeskyttelse mod hende.<ref>{{Cite web |url=https://www.forlagsliv.no/blog/2016/09/26/anna-munch-selma-loenning-aaroe/ |title=Vi har ikke «staaet i nogetsomhelst erotisk Forhold» - Forlagsliv<!-- Bot genereret titel --> |access-date=28. april 2018 |archive-date=29. april 2018 |archive-url=https://web.archive.org/web/20180429091750/https://www.forlagsliv.no/blog/2016/09/26/anna-munch-selma-loenning-aaroe/ |url-status=dead }}</ref>
Lister_over_personer